Úradný vestník L 160 , 01/07/1993 S. 0001 - 0003

Fínske špeciálne vydanie: Kapitola 3 Zväzok 50 S. 0166

Švédske špeciálne vydanie: Kapitola 3 Zväzok 50 S. 0166



Nariadenie Komisie (EHS) č. 1727/93 z 30. júna 1993, ktorým sa menia a dopĺňajú nariadenia (EHS) č. 388/92, (EHS) č. 1727/92 a (EHS) č. 1728/92 z 30. júna 1993, ktorými sa ustanovujú podrobné pravidlá vykonávania osobitných opatrení pre dodávky výrobkov z obilia do francúzskych zámorských departementov, na Azorské ostrovy, ostrov Madeira a Kanárske ostrovy a ktorým sa stanovujú príslušné predbežné odhady dodávok KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 3763/91 zo 16. decembra 1991, ktorým sa zavádzajú osobitné opatrenia vzhľadom na určité poľnohospodárske výrobky v prospech francúzskych zámorských departementov [1], v znení nariadenia Komisie (EHS) č. 3714/92 [2], a najmä na jeho článok 2 ods. 6, so zreteľom na nariadenie Rady (EHS) č. 1600/92 z 15. júna 1992 o osobitných opatreniach pre Azorské ostrovy a ostrov Madeira, týkajúcich sa určitých poľnohospodárskych výrobkov [3], v znení nariadenia Komisie (EHS) č. 3714/92, najmä na jeho článok 10, so zreteľom na nariadenie Rady (EHS) č. 1601/92 z 15. júna 1992 o osobitných opatreniach pre Kanárske ostrovy, týkajúcich sa určitých poľnohospodárskych výrobkov [4], v znení nariadenia Komisie (EHS) č. 3714/92, najmä na jeho článok 3 ods. 4, keďže množstvá výrobkov čerpajúcich výhody z osobitných opatrní pre dodávky musia byť stanovené v rámci pravidelných predbežných odhadov dodávok, ktoré možno upravovať podľa základných požiadaviek trhov a zohľadnením miestnej produkcie a tradičných obchodných tokov; keďže s cieľom zabezpečiť plnenie požiadaviek týkajúcich sa množstva, ceny a kvality a zabezpečiť zachovanie podielu výrobkov dodávaných spoločenstvom musí byť pomoc poskytovaná pre výrobky s pôvodom vo zvyšku spoločenstva stanovená za podmienok, ktoré sú pre konečného užívateľa rovnaké ako výhody vyplývajúce z oslobodenia dovozu výrobkov z tretích krajín od dovozných ciel; keďže nariadenie Komisie (EHS) č. 388/92 [5], naposledy zmenené a doplnené nariadením (EHS) č. 1497/93 [6], stanovuje podľa článku 2 nariadenia (EHS) č. 3763/91 odhad dodávok výrobkov z obilia pre francúzske zámorské departementy; keďže tento odhad umožňuje zameniteľnosť množstiev stanovených pre niektoré príslušné výrobky a prípadne aj zvýšenie celkového stanoveného množstva počas roku; keďže na základe skúseností a s cieľom uspokojiť potreby francúzskych zámorských departementov je potrebné predbežný odhad dodávok upraviť; keďže by sa preto mala príloha k nariadeniu (EHS) č. 388/92 zmeniť a doplniť; keďže nariadenie Komisie (EHS) č. 1727/92 [7], naposledy zmenené a doplnené nariadením (EHS) č. 1497/93, stanovuje podľa článku 2 nariadenia (EHS) č. 1600/92 predbežný odhad dodávok výrobkov z obilia pre Azorské ostrovy a ostrov Madeira na rok 1992/93; keďže by sa preto mal podľa toho stanoviť predbežný odhad dodávok pre hospodársky rok 1993/94; keďže nariadenie Komisie (EHS) č. 1728/92 [8], naposledy zmenené a doplnené nariadením (EHS) č. 1497/93, stanovuje podľa článku 2 nariadenia (EHS) č. 1601/92 predbežný odhad dodávok výrobkov z obilia pre Kanárske ostrovy na rok 1992/93; keďže by sa preto mal podľa toho stanoviť predbežný odhad dodávok pre hospodársky rok 1993/94; keďže lehota pre podanie žiadostí o osvedčenie o pomoci a čiastka zábezpeky, ktorá sa má zložiť podľa článku 4 ods. 1 nariadenia (EHS) č. 388/92 a nariadenia (EHS) č. 1727/92, je stanovená ako prvých päť pracovných dní každého mesiaca, pokiaľ ide o časovú lehotu, a ako 25 ECU/t, pokiaľ ide o čiastku zábezpeky; keďže časová lehota a zábezpeka sú stanovené ako prvých desať dní a 25 ECU/t v tom istom článku nariadenia (EHS) č. 1738/92; keďže s cieľom zohľadniť osobitnú obchodnú prax, ktorá sa týka určitých výrobkov z obilia, by sa na jednej strane malo ustanoviť, že žiadosti sa môžu podávať v ktoromkoľvek dni v mesiaci, a na druhej strane, že sa čiastka zábezpeky zníži; keďže opatrenia stanovené v tomto nariadení sú v súlade so stanoviskom Riadiaceho výboru pre obilniny, PRIJALA TOTO NARIADENIE: Článok 1 Článok 1 ods. 2 nariadení (EHS) č. 388/92, (EHS) č. 1727/92 a (EHS) č. 1728/92 sa nahrádza takto: "2. Bez toho, aby bolo počas rozpočtového roku dotknuté zvýšenie celkového množstva stanoveného pre obilniny, môžu sa príslušné množstvá stanovené pre jednotlivé obilniny prekročiť najviac o 20 %, pokiaľ sa dodrží celkové množstvo. S cirokom sa na účely tohto nariadenia zaobchádza rovnako ako s kukuricou." Článok 2 Príloha k nariadeniu (EHS) č. 388/92 sa nahrádza prílohou I k tomuto nariadeniu. Príloha k nariadeniu (EHS) č. 1727/92 sa nahrádza prílohou II k tomuto nariadeniu. Príloha k nariadeniu (EHS) č. 1728/92 sa nahrádza prílohou III k tomuto nariadeniu. Článok 3 1. Článok 4 ods. 1 nariadenia (EHS) č. 388/92 sa nahrádza takto: "1. Žiadosti o licencie a osvedčenia sa predkladajú príslušnému orgánu počas prvých piatich pracovných dní každého mesiaca. Žiadosti o osvedčenia o pomoci na dodávku výrobkov z obilia číselných znakov KN 1103 a 1107 ako aj výrobkov číselných znakov KN 23099031, 23099033, 23099041, 23099043, 23099051 a 23099053 s pôvodom v spoločenstve ako aj žiadosti o osvedčenie o pomoci na dodávku obilnín do departementu Francúzska Guyana sa však môžu predkladať v akýkoľvek pracovný deň každého mesiaca. Žiadosť o licenciu alebo osvedčenie je možné prijať len v prípade, že: a) neprekročí maximálne množstvo, ktoré je k dispozícii pre každé obdobie, počas ktorého sa musia žiadosti podať; b) pred uplynutím časovej lehoty stanovenej na podanie žiadosti o licencie a osvedčenia sa preukázalo, že záujemca zložil zábezpeku. Čiastka zábezpeky je 23 ECU/t." 2. Článok 4 ods. 1 nariadenia (EHS) č. 1727/92 sa nahrádza takto: "1. Žiadosti o licencie a osvedčenia sa predkladajú príslušnému orgánu počas prvých piatich pracovných dní každého mesiaca. Žiadosti o osvedčenia o pomoci na dodávku výrobkov z obilia číselných znakov KN 1107 s pôvodom v spoločenstve sa však môžu predkladať v akýkoľvek pracovný deň každého mesiaca. Žiadosť o licenciu alebo osvedčenie je možné prijať len v prípade, že: a) neprekročí maximálne množstvo, ktoré je k dispozícii pre každé obdobie, počas ktorého sa musia žiadosti podať; b) pred uplynutím časovej lehoty stanovenej na podanie žiadosti o licencie a osvedčenia sa preukázalo, že záujemca zložil zábezpeku. Čiastka zábezpeky je 23 ECU/t." 3. Článok 4 ods. 1 nariadenia (EHS) č. 1728/92 sa nahrádza takto: "1. Žiadosti o licencie a osvedčenia sa predkladajú príslušnému orgánu počas prvých desiatich pracovných dní každého mesiaca. Žiadosti o osvedčenia o pomoci na dodávku výrobkov z obilia číselných znakov KN 1103 a 1107 s pôvodom v spoločenstve sa však môžu predkladať v akýkoľvek pracovný deň každého mesiaca. Žiadosť o licenciu alebo osvedčenie je možné prijať len v prípade, že: a) neprekročí maximálne množstvo, ktoré je k dispozícii pre každé obdobie, počas ktorého sa musia žiadosti podať; b) pred uplynutím časovej lehoty stanovenej na podanie žiadosti o licencie a osvedčenia sa preukázalo, že záujemca zložil zábezpeku. Čiastka zábezpeky je 23 ECU/t.". Článok 4 Toto nariadenie nadobúda účinnosť 1. júla 1993. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 30. júna 1993 Za Komisiu René Steichen člen Komisie [1] Ú. v. ES L 356, 24.12.1991, s. 1. [2] Ú. v. ES L 378, 23.12.1992, s. 23. [3] Ú. v. ES L 173, 27.6.1992, s. 1. [4] Ú. v. ES L 173, 27.6.1992, s. 13. [5] Ú. v. ES L 43, 19.2.1992, s. 16. [6] Ú. v. ES L 148, 18.6.1993, s. 13. [7] Ú. v. ES L 179, 1.7.1992, s. 101. [8] Ú. v. ES L 179, 1.7.1992, s. 104. -------------------------------------------------- PRÍLOHA I ODHAD DODÁVOK OBILNÍN DO FRANCÚZSKYCH ZÁMORSKÝCH DEPARTEMENTOV PRE DRUHÝ POLROK 1993 (v tonách) | Obilniny s pôvodom v tretích krajinách (krajiny AKT/rozvojové krajiny alebo EHS) | Pšenica mäkká | Pšenica tvrdá | Jačmeň | Kukurica | Krupica a krupička z tvrdej pšenice | Slad | Guadeloupe | 40000 | 0 | 5000 | 10000 | — | 750 | Martinique | 5000 | 0 | 2000 | 13000 | 1500 | 500 | Francúzska Guyana | 1000 | 0 | 500 | 1000 | — | — | Réunion | 20000 | 0 | 10000 | 80000 | — | 1000 | Celkom | 66000 | 0 | 17500 | 104000 | 1500 | 2250 | Celkom | 191250 | -------------------------------------------------- PRÍLOHA II ODHAD DODÁVOK OBILNÍN NA AZORSKÉ OSTROVY A OSTOV MADEIRA PRE HOSPODÁRSKY ROK 1993/94 (v tonách) | Výrobok | Azorské ostrovy | Ostrov Madeira | Mäkká pšenica pekárenskej kvality | 34000 | 23000 | Krmná pšenica | 4000 | 8000 | Jačmeň | 12000 | 6000 | Pšenica tvrdá | 3000 | 7000 | Kukurica | 96000 | 30000 | Slad | 1000 | 2200 | Celkom | 150000 | 76200 | -------------------------------------------------- PRÍLOHA III ODHAD DODÁVOK OBILNÍN NA KANÁRSKE OSTROVY PRE HOSPODÁRSKY ROK 1993/94 (v tonách) | Výrobok | Číselný znak KN | Kanárske ostrovy | Mäkká pšenica | 1001 | 124000 | Tvrdá pšenica | 100110 | 4000 | Jačmeň | 1003 | 19000 | Ovos | 1004 | 1000 | Kukurica | 1005 | 180000 | Krupička z pšenice tvrdej | 11031150 | 4300 | Krupička z kukurice | 110313 | 20000 | Krupička z ostatných obilnín | 110319 | 1200 | Pelety | 110321 až110329 | 1500 | Slad | 1107 | 16500 | --------------------------------------------------